**Ponedeljek, 16. 3. 2020**

Učno snov o Slovenskih pokrajinah smo zaključili. Pridno se pripravljaj na ustno in pisno ocenjevanje znanja. V priponiki imaš vprašanja, ki naj ti bodo v pomoč pri ponavljanju. Pri učenju si pomagaj z učbenikom in zapiski v zvezku.

Pred nami je obravnava učnih vsebin o preteklosti.

**Sledi mojim navodilom.**

* Odpri učbenik na straneh 76 in 77.

 Oglej si fotografije (Preteklost) in ustno odgovori na naslednja vprašanja:

* *Ali bi znal odgovoriti na Cofovo vprašanje?*
* *Kaj bi tebe najbolj zanimalo pri raziskovanju preteklosti? Zakaj?*
* *Ali poznaš kakšen pomemben dogodek povezan z našo državo Slovenijo? Kateri?*
* Odpri učbenik na str. 78:

Preberi besedilo Čas, ki je minil, nato v zvezek napiši naslov: Čas, ki je minil

Pisno odgovori na vprašanja (zapiši vprašanja in odgovore):

* *Kaj je preteklost?*
* *Katera veda se ukvarja s preučevanjem preteklosti?*
* *Ali veš, na kakšen način se ta veda ukvarja s preteklostjo?*

Dejavnost: Izberi poseben dogodek iz svojega življenja in ga zapiši.

 Pojasni tudi, zakaj je prav ta dogodek poseben zate.